Aalborg Stiftstidende, 1846-09-29
Efter at den endelige Behandling af Huusmandssagen i Roeskilde er bleven ført igjennem 4 Møder, er man kommen til Afstemningen, der omfattede ikke færre end 53 Amendements. Udfaldet aff denne Afstemning er – bemærket Kbhpst." - blevet bedre end vi havde ventet, navnlig med Hensyn til den 5te Paragraph, som Committeens Majoritet, med Justitsr. Ussing i Spidsen som Referent aldeles vilde have fraraadet som et Jndgreb i den af dem saa høit priste Contractsfrihed. Forslaget herom blev forkastet med 35 St. imod 29, i hvilken Anledning den i sin Tid liberale og constitutionelsindede Hr. Ussing forbeholdt sig Minoritetsvotum. Men ikke nok hermed antog Forsamlingen endog med 37 St. imod 27 Advocat Lehmanns Amendement, at der istedetfor 5 5 i Forordningen optages Bestemmelser, som i det Væsentlige gaae ud paa, at Fæste- eller Leieafgifter, som betinges for Bruget af Huse med eller uden Jord og af Jnderstestuer, skulle for Fremtiden bestemmes enten i Penge eller i Sæd eller Varer efter Capitelstaxten; med Hensyn til hvilket Udfald Hr. Ussing ligeledes forbeholdt sig Minoritetsvotum. Blandt de øvrige antagne Amendements skulle vi som en Mærkelighed fremhæve, at af et af Proc. Christensen stillet Forslag om Extradagenes Ophør har Forsamlingen dog med 33 St. imod 31 antaget saameget: at der af de i Lovudkastet omhandlede 12 Extradage ikke tør fordres fleer i samme Uge end een. Den af J. Sidenius foreslaaede Ophævelse af den saakaldte Huustugt eller Grundeiernes Ret til at tugte legemlig deres hoverrigjørende Leiere kunde Forsamlingens Majoritet heller ikke ganske gaae ind paa, men foreslog dog, at den indskrænkes til Mandspersoner under 20 og Fruentimmer under 16 Aar, hvorimod Udkastet har sat 22 Aars Alderen, som Pryglerettens Grændse; altsaa ogsaa et Fremskridt (?). Ligeledes blev med 41 St. imod 23 antaget et af Petersen og Haastrup stillet Amendement om at Arbeidstedets Afstand ikke maa overstige 3/4 Miil og at der for dem, der have en Veilængde fra deres Bolig til Arbeids stedet af imellem 1/2 og 3/4 Miil, bør eftergives en Time af den bestemte Arbeidstid; endvidere antoges et Amendement af Lehmann om at Jnderster intet Pligtarbeide skulle udføre til communale og offentlige Anliggender uden imod Vederlag. Derimod stemmede kun 30 for og 34 imod den af Provst Plesner fremstillede retfærdige Fordring: at Fæsteren, naar han af Eieren udsiges af Fæstet, erholder sin Jndfæstning tilbage efter Afdrag af en Tredivtedeel af samme for hvert Aar, han har besiddet Fæstet. - Disse Puncter troe vi at være de vigtigste, og om ogsaa den roeskildske Stænderforsamling, som en naturlig Følge af dens Sammensætning, i flere Henseender ikke har kunne hæve sig til noget høiere menneskeligt Standpunct i denne Sag, saa er det dog allerede glædeligt, at dens Majoritet har udtalt sig for den ene rigtige Anskuelse i det væsentligste Punct i hele Udkastet, nemlig for at ikke Pligtarbeide, eller Hoveri, men Penge skal være det ene lovlige Betalings- eller Beregningsmiddel imellem Leiere og Eier paa Landet. Træder først denne Bestemmelse i Kraft, og den kgl. Commissarius har selv yttret, at naar Stænderne udtalte sig derfor, vilde Rentekammeret være ret tilbøielig til at gaae ind derpaa saa ville Forholdene snart faae en bedre Gang og lysere Udsigter afløse den dorske Haab løshed, der nu er almindelig fremherskende hos den for hele Livet hoveribundne Classe af Markarbeidere. Den af Godseierne nu saa ivrig forfægtede Contractsfrihed. – som mange af dem vel forvexle med Procentfrihed – vil da først komme til rigtig Anvendelse.